Diari Oficial de la Generalitat Valenciana


Sumari del DOGV 10740, del 31-12-2024 (2024/14177)

RESOLUCIÓ de 30 de desembre de 2024, de la Societat Valenciana de Gestió Integral de Servicis d'Emergències (SGISE), per la qual s'acorda la finalització de la suspensió de termes i interrupció de terminis en la tramitació dels processos selectius i d'estabilització previstos en les resolucions de 21 i 22 de desembre de 2022, de la Societat Valenciana de Gestió Integral de Servicis d'Emergències (SGISE).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10610

Data del DOGV
:   31-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/14903

CVE
:   KKYA-M-4150-22513

Data del document
:   30-12-2024

Organisme emissor
:   Societat Valenciana de Gestió Integral de Serveis d'Emergències

Tipus de document
:   Resolució

Anàlisi jurídica

 Descriptors 

:   * concurs administratiu
    * concurs administratiu

En el *Diari Oficial de la Generalitat Valenciana*  núm. 10536 va ser publicada la resolució per la qual s'acordava la suspensió dels terminis en la tramitació dels processos selectius i d'estabilització previstos en les resolucions de 21 i 22 de desembre de 2022, de la Societat Valenciana de Gestió Integral de Serveis d'Emergències (SGISE).

La vigència d'esta mesura de caràcter excepcional ha de ser pel període de temps imprescindible, de manera que ha de buscar-se un equilibri entre l'afectació als interessos generals i els particulars de les persones afectades per esta suspensió.

El Consell de Ministres, en la reunió de 23 de desembre de 2024, ha aprovat un acord pel qual es finalitza la suspensió de termes i interrupció de terminis establida en l'Acord del Consell de Ministres de 5 de novembre de 2024, pel qual es declara zona afectada greument per una emergència de protecció civil el territori damnificat a conseqüència de la depressió aïllada en nivells alts (DANA) que ha afectat àmplies zones de la península i Balears entre el 28 d'octubre i el 4 de novembre de 2024 (BOE 310, de 25.12.2024).

Per tot això,

RESOLC

*Primer*

Sobre la base del que s'ha exposat, es procedix a posar fi a la suspensió de termes i interrupció de terminis administratius i reprendre els terminis suspesos des de l'endemà de la publicació d'esta resolució dels processos selectius i d'estabilització previstos en les resolucions de 21 i 22 de desembre de 2022, de la Societat Valenciana de Gestió Integral de Serveis d'Emergències (SGISE).

*Segon*

Donar compte de la present resolució al Consell d'Administració de la Societat.

*Tercer*

Ordenar la publicació de la present resolució en el *Diari Oficial de la Generalitat Valenciana*.

  

Paterna, 30 de desembre de 2024

Alberto Javier Martín Moratilla

Conseller delegat